༈ བགྲང་ཡས་མཉམ་མེད་སངས་རྒྱས་དེའི་གསུང་ཆོས། །དགེ་འདུན་ཚངས་
དབང་དྲག་པོ་གཙུག་ན་ཟླ། །ལྷ་མིའི་དྲང་སྲོང་བདེན་ཚིག་གྲུབ་རྣམས་ཀྱིས།
པའི་འབྲས་བུ་ཇི་བཞིན་སྨིན་པར་མཛོད། །སྣ་མང་གྲགས་པའི་རྔ་གསང་ཆེར་སྒྲོག་པ། །
ངོ་མཚར་སྤྲུལ་པའི་དབྱར་གྱི་ལང་ཚོའི་འབྲས། །འཇམ་མཉེན་ཕང་ཕུང་གཡོ་བའི་
རྒྱལ་མཚན་མཆོག །སྐྱེ་སྲིད་ཟློས་གར་གཡུར་དུ་ཟ་བར་ཤོག །གཞན་ཕན་འགྲོ་ལ་
རྗེས་སུ་ཆགས་པའི་འཕྲུལ། །ལེགས་བྱས་གན་མཛོད་རྣམས་ལ་དབང་བསྒྱུར་ནས། །
ཡང་སྲིད་ས་(༢༣བ)མོས་འདབ་བརྒྱ་གྲོལ་བྱེད་པ། །བདག་གཞན་དོན་གྱི་སྙིང་པོ་ལྷུན་
གྲུབ་ཤོག །མོས་ལྡན་གདུལ་བྱའི་དགའ་སྟོན་རབ་འཕེལ་བ། །ཕུན་སུམ་ཚོགས་པའི་
དབང་ཕྱུག་ཡོན་ཏན་མཐུས། ཞི་བའི་ཚུལ་ལས་ཉེར་འགོང་འཕྲིན་ལས་ཀྱི། །ཀུནྡའི་
ཕོན་པོའི་དོ་ཤལ་མཛེས་གྱུར་ཅིག །ཕུལ་བྱུང་རྣམ་པར་དཀར་བའི་ཀུན་གསལ་ངོས། །
ངོ་མཚར་སྐྱེས་རབས་དབང་པོའི་གཞུ་རིས་ཅན། །འདྲེན་བྱེད་ཡུལ་གྱི་བདུད་རྩི་བླ་
ན་མེད། །ཡིད་ཀྱི་མོས་ངོར་འགྲུབ་པའི་བཀྲ་ཤིས་ཤོག །ཅེས་སྤྲུལ་སྐུ་གྲགས་པ་རྒྱལ་
མཚན་གྱི་སྐུ་སྐྱེ་མྱུར་བྱོན་གྱི་སྨོན་ལམ་ཚིགས་བཅད་འདི་ནི་བྱམས་པ་ཀུན་བཟང་
གིས་ནན་གྱིས་སྐུལ་བའི་ངོར་ཟ་ཧོར་གྱི་བནྡེས་བྲིས། །།